Мачулішчы

Мачу́лішчы — мястэчка ў Беларусі, у міжрэччы Сьвіслачы і Пцічы. Уваходзяць у склад Менскага раёну Менскай вобласьці. Насельніцтва на 2018 год — 8546 чалавек. Знаходзяцца за 15 км на паўднёвы ўсход ад Менску. Чыгуначная станцыя на лініі Менск — Асіпавічы. Гісторыя Вялікае Княства Літоўскае Першы пісьмовы ўпамін пра Мачулішчы як шляхецкую ўласнасьць у складзе маёнтку Гатава датуецца 1590 годам. Пад 1600 годам вёска ўпамінаецца пад назвай Мочул, уладаньне І. Корсака. У 1791 годзе Мачулішчы перайшлі ў валоданьне Касьцёла. Пад уладай Расейскай імпэрыі У выніку другога падзелу Рэчы Паспалітай (1793 год) Мачулішчы апынуліся складзе Расейскай імпэрыі, у Сеньніцкай воласьці Менскага павету. У 1800 годзе вёска перайшла ў валоданьне Менскага кляштару бэрнардынак. У 1858 годзе расейскія ўлады адабралі Мачулішчы ў дзяржаўную ўласнасьць. Паводле вынікаў перапісу 1897 году, у вёсцы было 55 двароў, дзейнічала царква, працавалі школа (з 1890 году) і хлебазапасны магазын. У 1917 годзе адкрылася народная вучэльня. Найноўшы час 25 сакавіка 1918 году згодна з Трэцяй Устаўной граматай Мачулішчы абвяшчаліся часткай Беларускай Народнай Рэспублікі. 1 студзеня 1919 году ў адпаведнасьці з пастановай І зьезду КП(б) Беларусі яны ўвайшлі ў склад Беларускай ССР, дзе ў 1924—1930 гадох былі ў Менскай акрузе. На 1941 год у вёсцы было 87 двароў. У 1997 годзе Мачулішчы атрымалі афіцыйны статус пасёлку гарадзкога тыпу, у гэты час тут было 208 гаспадарак. 28 траўня 2013 году да мястэчка далучылі тэрыторыю былой вёскі Аляксандрава, 22 кастрычніка 2014 году — тэрыторыю былой вёскі Мачулішчаў. 22 кастрычніка 2014 году ліквідавалі Мачулішчанскі пасялковы савет, цэнтар якога знаходзіўся ў мястэчку. Насельніцтва Дэмаграфія XIX стагодзьдзе: 1897 год — 359 чал. XX стагодзьдзе: 1941 год — 538 чал.; 1997 год — 8207 чал.; 1999 год — 7742 чал. Агульныя зьвесткі Агульная плошча зямель гарадзкога пасёлку — 1100,77 га. Інфраструктура У Мачулішчах працуюць дзіцячы садок, сярэдняя школа (ДУА «Мачулішчанская АСШ»), амбуляторыя, пошта, стадыён, некалькі прадуктовых і прамтаварная крамы, філія банку (ААТ «АСБ Беларусбанк»). Эканоміка Найбуйнейшыя прадпрыемствы: ААТ «Агракамбінат «Мачулішчы», ААТ «УВТК «Белсувязьбуд», ААТ «Белсчёттехника», ЗАТ «ГВТАМ «Аэрамаш», ВУП «Фери», ААТ «Древ-контракт», МРЭС. Транспарт Мястэчка абслугоўваюць аўтобус, маршрутнае таксі, электрацягнік. Вайсковыя аб’екты У Мачулішчах разьмяшчаюцца: 50 мяшаная авіяцыйная база ВПС і ВСПА Беларусі; Паўночна-заходняе апэратыўна-тактычнае камандаваньне; вайсковыя часткі беспасярэдняга падначаленьня; вайсковы аэрадром. Турыстычная інфармацыя У мястэчку знаходзіцца мэмарыяльны комплекс, прысьвечаны 17 Героям Савецкага Саюзу, выхаванцам мясцовай авіяцыйнай часткі. Галерэя Крыніцы Літаратура Беларуская энцыклапедыя: У 18 т. / Рэдкал.: Г. П. Пашкоў і інш. — Мн.: БелЭн, 2000. — Т. 10: Малайзія — Мугаджары. — 544 с. — ISBN 985-11-0169-9 Słownik geograficzny Królestwa Polskiego i innych krajów słowiańskich. Tom IV: Kęs — Kutno. — Warszawa, 1883.